b'\n_START_ARTICLE_\nCharles White Whittlesey\n_START_SECTION_\nTidlig liv\n_START_PARAGRAPH_\nHan ble f\xc3\xb8dt i Florence hvor faren hans jobbet som en t\xc3\xb8mmerhugger. Og han gikk p\xc3\xa5 skolen i Green Bay, Wisconsin. I 1894 flyttet familien hans til Pittsfield, Massachusetts. Etter fullf\xc3\xb8rt utdanning ved Pittsfield High School i 1901 begynte han ved Williams College. Her ble han medlem av studentforeningen St. Anthony Hall.  Under oppholdet sitt ble han k\xc3\xa5ret til \xc2\xabDen tredje smarteste mannen\xc2\xbb i en avstemming i klassen sin. Han fikk kallenavnet \xc2\xabGreven\xc2\xbb (Count) p\xc3\xa5 grunn av sin aristokratiske oppf\xc3\xb8rsel. Han utdannet seg til \xc3\xa5 bli advokat ved Harvard Law School og fullf\xc3\xb8rte utdannelsen sin her i 1908. Kort tid etterp\xc3\xa5 etablerte Whittlesey et advokatfirma sammen med J. Bayard Pruyn, en klassekamerat fra Williams College, i New York City. Hans venn og romkamerat ved Williams College, Max Eastman p\xc3\xa5virket ham til \xc3\xa5 bli medlem av det amerikanske sosialistpartiet (Socialist Party of America), et medlemskap han hadde i flere \xc3\xa5r f\xc3\xb8r han forlot partiet i avsky p\xc3\xa5 grunn av den voksende ekstremismen i partiet.\n_START_SECTION_\nEtter krigen\n_START_PARAGRAPH_\nWhittlesey ble forfremmet til oberstl\xc3\xb8ytnant og dro hjem til USA som krigshelt. 6. desember 1918 mottok han en av de f\xc3\xb8rste tre Medal of Honor for krigen. (Hans nestkommanderende George G. McMurtry fikk en av dem.)_NEWLINE_Historien om \xc2\xabThe Lost Battallion\xc2\xbb var en av hendelsene fra f\xc3\xb8rste verdenskrig det ble snakket mye om. I 1919 ble hendelsen filmatisert._NEWLINE_Han pr\xc3\xb8vde \xc3\xa5 forsette i jobben sin som advokat, og jobbet hos advokatfirmaet White & Case p\xc3\xa5 Wall Street, men fikk hele tiden tilbud om \xc3\xa5 holde taler, delta i parader og motta \xc3\xa6resbevisninger. Han f\xc3\xb8lte et sterkt press og fortalte en venn: \xc2\xabDet g\xc3\xa5r ikke en eneste dag uten at jeg h\xc3\xb8rer noe fra en av mine tidligere menn. Som regel om sorg eller ulykke. Jeg klarer snart ikke mer.\xc2\xbb\n_START_SECTION_\nForsvinning\n_START_PARAGRAPH_\nI november 1921 var Whittlesey en av kisteb\xc3\xa6rerne i minnemarkeringen etter den ukjente soldat p\xc3\xa5 \xc3\xa6resgravlunden i Arlington sammen med Samuel Woodfill og Alvin York, som begge ogs\xc3\xa5 hadde mottatt utmerkelsen Medal of Honor. _NEWLINE_Et par dager senere hadde han bestilt en tur fra New York til Havanna ombord SS Toloa, et skip fra firmaet United Fruit Company. 26. november, den f\xc3\xb8rste natten utenfor New York, spiste Whittlesey middag ved kapteinens bord og forlot r\xc3\xb8ykerommet 23:15 etter at han hadde sagt han skulle legge seg. Kapteinen sa at han virket \xc3\xa5 v\xc3\xa6re i godt hum\xc3\xb8r. Whittlesey ble aldri sett igjen. Det blir antatt at han hadde hoppet over bord, men liket hans ble aldri funnet. _NEWLINE_F\xc3\xb8r han forlot New York hadde han skrevet et testament og etterlatt eiendommen sin til moren. I lugaren hans l\xc3\xa5 det flere brev. Brevene var til hans foreldre, br\xc3\xb8drene hans Elisha og Melzar, onkelen Granville Whittlesey og vennene George McMurtry, J. Bayard Pruyn, Robert Forsyth Little og Herman Livingston, Jr. Det l\xc3\xa5 ogs\xc3\xa5 en beskjed der til skipskapteinen med instruksjoner om bagasjen.\n_START_SECTION_\nEtterm\xc3\xa6le\n_START_PARAGRAPH_\nI 1948 ga Williams Club i New York City et rom navnet \xc2\xabthe Charles White Whittlesey Room\xc2\xbb for \xc3\xa5 hedre Whittlesey._NEWLINE_Den amerikanske TV-kanalen A&E lagde i 2001 en TV-film om \xc2\xabThe Lost Battalion\xc2\xbb med samme navn. Skuespilleren Ricky Schroder hadde rollen som Whittlesey i filmen.'